stanford-oval/wikipedia huggingface dataset:
Venetsian tasavalta
Keskiajan lopulta Napoleonin kaudelle > Venetsian tasavallan tuho

Venetsian tasavalta menetti itsenäisyytensä 12. toukokuuta 1797, kun Napoleon I jakoi sen alueet Campo Formion rauhansopimuksessa Itävallan ja Ranskan kesken. Napoleonin häviön jälkeen alue liitettiin Itävaltaan. Vuonna 1848 tasavalta palautui vähäksi aikaa, mutta pian se liitettiin jälleen Itävaltaan, kunnes se vuonna 1866 liitettiin Italiaan (Dalmatian rannikkoalueita lukuun ottamatta).
Aiheesta muualla

Kuvia tai muita tiedostoja aiheesta Venetsian tasavalta Wikimedia Commonsissa
Vladimir Horowitz

Vladimir Horowitz vuonna 1931.
Vladimir Horowitz (ven. Владимир Самойлович Горовиц, Vladimir Samoilovitš Gorovits, ukr. Володимир Самійлович Горовиць, Volodymyr Samijlovytš Horovyts; 1. lokakuuta (J: 18. syyskuuta) 1903 Kiova t. Berdytšiv – 5. marraskuuta 1989 New York City) oli ukrainanjuutalainen pianisti, joka myöhemmin emigroitui Saksan kautta Yhdysvaltoihin. Hänen tekniikkansa sekä sointinsa väri ja jännitteisyys ovat monien mielestä yhä ylittämättömiä. Hänen laaja ohjelmistonsa sisälsi niinkin erilaisten säveltäjien kuin Domenico Scarlattin ja Aleksandr Skrjabinin teoksia. Kritisoijat taas ovat antaneet hänen maneereilleen määreen horowitziaaninen ja väittäneet hänen usein etääntyneen tulkinnoissaan säveltäjien tarkoitusperistä. Joka tapauksessa Horowitz yleisesti luetaan 1900-luvun suurten pianistien joukkoon.[lähde? ]
Elämä

Horowitz itse on kertonut syntyneensä Kiovassa Ukrainassa, tuolloisessa Venäjän keisarikunnassa. Jotkin lähteet mainitsevat kuitenkin, että synnyinpaikka olisi Berdytšiv. Hänen serkkunsa Natasha Saitzoff sanoi haastattelussa vuonna 1991, että kaikki perheen neljä lasta olisivat syntyneet Kiovassa. Horowitzin vaimo Wanda Toscanini taas on ollut Berdytšiv-mahdollisuuden kannalla.[lähde? ]
Isä väärensi 1903 syntyneen Vladimirin iän vuotta nuoremmaksi, jotta poika välttäisi asepalveluksen: tämä syntymävuosi 1904 esiintyy yhä eräissä lähteissä.[lähde? ]
Pianotunteja hän alkoi ottaa jo varhain. Ensimmäinen opettaja oli oma äiti Sofija Bodik, pianisti itsekin. Vuonna 1912 nuori Vladimir pääsi Kiovan konservatorioon, jossa hänen opettajiaan olivat Vladimir Puhalski, Sergei Tarnovski ja Felix Blumenfeld. Hän valmistui konservatoriosta 1919 ja soitti Sergei Rahmaninovin 3. pianokonserton lopputyönään. Ensikonserttinsa Horowitz piti vuonna 1920. Hän kierteli Venäjällä konsertoimassa ja loikkasi länteen vuonna 1925 eikä aikonut enää palata kotimaahansa. Hän esiintyi Berliinissä, Pariisissa, Lontoossa ja New Yorkissa. Hänestä tuli Yhdysvalloissa yleisön suosikki. Olin Downes luonnehti häntä vuonna 1928 konserttiarvostelussaan ”arojen tornadoksi”.[lähde? ]
Suuresta suosiosta huolimatta Horowitz itse epäili pianistinkykyjään, ja hän vetäytyi konserttilavoilta useita kertoja: 1936–1938, 1953–1965, 1969–1974 ja 1983–1985.[lähde? ]
Horowitz aloitti levytysten teon vuonna 1928. Sitä ennen hän oli jo tallentanut soittoaan pianorullille. Levytystoiminta jatkui yli 60 vuotta. Viimeisen äänitteensä hän sai valmiiksi neljä päivää ennen kuolemaansa.[lähde? ]
Horowitz avioitui Arturo Toscaninin tyttären Wandan kanssa vuonna 1933. Hän asettui Yhdysvaltoihin asumaan vuonna 1939 ja sai kansalaisuuden vuonna 1944. Hän kuoli sydänkohtaukseen New Yorkissa vuonna 1989.[lähde? ]
Kirjallisuutta

Dubal, David: Keskusteluja Horowitzin kanssa.  ((Evenings with Horowitz, 1991.) Suomentanut Seppo Heikinheimo)  Helsinki:  WSOY, 1992.  ISBN 951-0-18428-4.
Aiheesta muualla

Kuvia tai muita tiedostoja aiheesta Vladimir Horowitz Wikimedia Commonsissa
Horowitz-sivusto (englanniksi)
Presidentti Ronald Reagan myönsi Horowitzille vapaudenmitalin vuonna 1986.
Chakrami

Nihang Abchal Nagar (Hazur Sahibin Nihangit), Sikhejä chakrameineen, 1844
Chakrami on sikhien käyttämä heittoase. Se on litteä metallirengas, jonka reuna on 3–5 cm paksu ja jossa on terävä ulkoreuna. Chakrami on halkaisijaltaan 13–30 cm. Sana chakrami tulee sanskritin kielen sanasta chakra, ja se tarkoittaa ympyrää tai rengasta. Chakrami lentää suoraan kovassakin tuulessa ja se voi muuttaa lentokorkeuttaan. Tämä on Chakramin aerodynaamisen muodon ansiota.
Chakrami populaarikulttuurissa

Chakrami on ollut monen kuvitteellisen peli- ja tv-sarjan hahmon asevalinta. Parhaiten Chakrami on tullut tunnetuksi tv-sarjasta Xena. Sarjan päähenkilö Xena pystyy heittämään Chakramin pitkänkin matkan päähän ja katkoo tällä tavoin vihollisten aseet tai estää muuten näiden pahat aikeet. Yleensä Xena heittää Chakramin ja se kimpoilee aikansa paikasta paikkaan, kunnes palaa takaisin Xenan käteen. Todellisuudessa Chakrami lentää vain suoraan, eikä palaa takaisin kuten bumerangi.
Coco avant Chanel

| Coco ennen Chanelia> Coco avant Chanel |
| --- | --- |

Ohjaaja:  Anne Fontaine
Käsikirjoittaja:   Anne Fontaine  Camille Fontaine 
Perustuu:  Edmonde Charles-Roux’n kirjaan
Tuottaja:   Caroline Benjo  Philippe Carcassonne  Carole Scotta 
Säveltäjä:  Alexandre Desplat
Kuvaaja:  Christophe Beaucarne
Leikkaaja:  Luc Barnier
Pukusuunnittelija:  Catherine Leterrier
Koreografi:  Corinne Devaux
Pääosat:  Audrey Tautou
Valmistustiedot
Valmistusmaa:  Ranska
Tuotantoyhtiö:  Hopscotch Films (käännä suomeksi) France 2 Cinéma
Levittäjä:  Warner Bros. Fórum Hungary
Ensi-ilta:   22. huhtikuuta 2009  6. marraskuuta 2009 (Suomi) 
Kesto:  106 minuuttia
Alkuperäiskieli:  ranska
Budjetti:  23 000 000 USD
Tuotto:  50 812 934 USD
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Coco avant Chanel (Coco ennen Chanelia) on ranskalainen Anne Fontainen 2009 ohjaama elokuva kuulun muotisuunnittelija Coco Chanelin elämästä.
Rooleissa

| 0 | 1 | 2 |
| --- | --- | --- |
|  Audrey Tautou  | … |  Coco Chanel   |
|  Benoît Poelvoorde  | … |  Étienne Balsan   |
|  Alessandro Nivola  | … |  Arthur Capel   |
|  Marie Gillain  | … |  Adrienne Chanel   |
|  Emmanuelle Devos  | … |  Emilienne d'Alençon   |
Aiheesta muualla

Virallinen sivu
Coco avant Chanel Internet Movie Databasessa (englanniksi)
Camille Chautemps

| Camille Chautemps |
| --- | --- |

Ranskan pääministeri
 21. helmikuuta 1930–2. maaliskuuta 1930  
Presidentti:  Gaston Doumergue
Edeltäjä:  André Tardieu
Seuraaja:  André Tardieu
 26. marraskuuta 1933–30. tammikuuta 1934  
Presidentti:  Albert Lebrun
Edeltäjä:  Albert Sarraut
Seuraaja:  Édouard Daladier
 22. kesäkuuta 1937–13. maaliskuuta 1938  
Presidentti:  Albert Lebrun
Edeltäjä:  Léon Blum
Seuraaja:  Léon Blum
Henkilötiedot
Syntynyt: 1. helmikuuta 1885 Pariisi, Ranska
Kuollut: 1. heinäkuuta 1963 (78 vuotta) Washington (DC), Yhdysvallat
Tiedot
Puolue:  Radikaalipuolue
 Nimikirjoitus
Camille Chautemps (1. helmikuuta 1885 Pariisi – 1. heinäkuuta 1963 Washington (DC), Yhdysvallat) oli ranskalainen poliitikko, joka toimi kolmesti Ranskan pääministerinä vuosina 1930, 1933–1934 ja 1937–1938.
Chautemps syntyi tunnettuun poliitikkoperheeseen ja loi menestyksekkään uran asianajajana, minkä myötä hän kohosi vaikutusvaltaiseksi henkilöksi radikaalisosialistisessa puolueessa. Hänet valittiin ensin Toursin pormestariksi ja vuonna 1919 edustajainkamarin jäseneksi. Chautemps toimi useita kertoja Ranskan oikeus- ja sisäministerinä vuosien 1924 ja 1926 välillä. Pääministerinä hän oli ensi kerran parin viikon ajan helmikuussa 1930 ja uudelleen marraskuusta 1933 tammikuuhun 1934. Hän joutui eroamaan sen jälkeen kun hänet oli julkisuudessa yhdistetty Staviskyn tapauksena tunnettuun taloudellisen skandaaliin. Pääministerikausiensa välillä Chautemps oli eri ministerinviroissa useissa hallituksissa. Kolmannen kerran hän toimi pääministerinä kesäkuusta 1937 maaliskuuhun 1938. Chautempsin kolmas hallitus myötäili kansanrintamapolitiikkaa, mutta ei toteuttanut yhtä kunnianhimoisia uudistuksia kuin edeltäjänsä Léon Blumin hallitus.
Chautemps oli ministerinä myös silloin, kun Ranskan puolustus luhistui toisessa maailmansodassa vuonna 1940. Hän oli hallituksen sisällä ensimmäisten joukossa kannattamassa aselepoa saksalaisten kanssa ja tukemassa kenraali Philippe Pétainin nostamista Ranskan johtoon. Chautemps jatkoi ministerinä jonkin aikaa myös Vichyn hallituksessa, mutta ollessaan virkamatkalla Yhdysvalloissa hän teki siihen pesäeron. Hän asui pääosan loppuelämästään Yhdysvalloissa. Sodan jälkeen hänet tuomittiin Ranskassa poissaolevana yhteistyöstä vihollisen kanssa.
Aiheesta muualla

Kuvia tai muita tiedostoja aiheesta Camille Chautemps Wikimedia Commonsissa
Camille Chautemps (ranskaksi) Assemblée nationale
Diaspora (täsmennyssivu)

Diaspora tarkoittaa hajallaan asumista tai jonkin kansan pakkomuuttoa asuinalueeltaan.
Diaspora voi myös tarkoittaa:
Diaspora (kirja)
Diaspora (tietokonepeli)
Diaspora: hard science fiction with Fate (roolipeli)
Diaspora (ohjelmisto), avoimen lähdekoodin yhteisöpalvelu
Diaspora, Natacha Atlasin albumi
Diaspora, Pelle Miljoona Unitedin albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diaspora”, voi hakea sivunnimihaulla, laajalla sivunnimihaulla tai tekstihaulla.
Wakō (Saitama)

| Wakō (和光市) |
| --- | --- |
 Shirakojoki Wakōssa
 lippu:  symboli
 Wakōn sijainti Saitaman prefektuurissa
 Wakō
 Koordinaatit: 35°46′52″N, 139°36′21″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  11,04 km²
Väkiluku (09/2020):  84 432
 – Väestötiheys:  7 647,8 as./km²
Symbolit:  
 – Puu:  Neidonhiuspuu
 – Kukka:  Intianalppiruusu
 
 http://www.city.wako.lg.jp/ 
Infobox OKVirheellinen NIMI-arvo: 
Wakō (jap. 和光市, Wakō-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin eteläosassa Musashinon ylängöllä. Kaupunki on rakentunut Ara- ja Shingashijokien varrelle. Etelässä se rajautuu Tokion metropoliin. Wakōssa on 84 432 asukasta (syyskuussa 2020) ja sen pinta-ala on 11,04 neliökilometriä.
Paikkakunta tunnettiin aiemmin nimellä Yamato (大和). Se muutti nimensä Wakōksi vuonna 1970 saadessaan kaupunkioikeudet. Edo-kaudella 1600–1800-luvuilla se kehittyi Kawagoeen johtaneen tiereitin postiasemana (shukuba), Shingashijoen satamana ja markkinapaikkana. Kaupungin keskustan muodostaa Shirakon kaupunginosa, joka lienee saanut nimensä 700-luvun puolivälissä Sillasta saapuneilta maahanmuuttajilta. Toisen maailmansodan jälkeen Wakō on kasvanut voimakkaasti yhtenä Suur-Tokion metropolialueen lukuisista esikaupungeista. Sinne on sijoittunut esimerkiksi auto- ja koneteollisuutta.
Kaupungin länsiosassa sijaitsee osa Japanin itsepuolustusmaavoimien Asakan tukikohdasta. Siellä toimivat myös Japanin verokorkeakoulu, Riken-tutkimuslaitos ja autonvalmistaja Honda. Wakōta palvelevat Tōbu-rautateiden Tōjō-päälinja ja Tōkyō metron Yūrakuchō-linja.
Kuvia

Wakō-jurinin puistoa
Jifuku-ji
Wakōshin rautatieasema
Saitaman sairaala
Aiheesta muualla

Kuvia tai muita tiedostoja aiheesta Wakō Wikimedia Commonsissa
Kaupungin internetsivut (japaniksi)
Verbier

Verbierin kylä
Verbier on matkailu- ja talviurheilualue Lounais-Sveitsissä, Valais'n kantonissa, lähellä Martignyn kaupunkia. Verbier kuuluu Bagnesin kuntaan ja on sen suurin taajama. Verbierissä on noin 3 000 asukasta.
Maantiede

Verbier sijaitsee Drance-joen laakson itärinteellä, noin 1 500 metrin korkeudessa. Verbierin ympärillä kohoavat Valais'n Alpit, korkeimmillaan lähes neljän kilometrin korkeuteen.  Lähimmät huiput ovat Mont Gelé ja Mont Fort.
Talous

Verbier on Sveitsin tärkeimpiä matkailualueita. Verbier on sekä kesä- että talvimatkailualuetta retkeilyreitteineen, laskettelurinteineen ja kylpylöineen. Alueen vanhan elinkeinon, maatalouden, merkitys on vähentynyt lähes olemattomiin.
Talviurheilukeskus

Verbierissä on 100 km laskettelurinteitä ja 27 kpl erityyppisiä hiihtohissejä. Verbierin nimeä käytetään laajasti Ala-Valais'n talviurheilukeskusten markkinoinnissa:
4 Vallées'n alue koostuu Verbierin ja Sionin välisestä, Rhônen eteläpuolisesta neljän joen (Drance de Bagnes, Borgne, Printse ja Fare) alueesta. Tällä "neljän laakson alueella" on hoidettuja rinteitä 412 kilometriä. Hiihtohisseillä pääsee aina 3 300 metrin korkeuteen.
St. Bernardin alueen hiihtokeskukset sijaitsevat Martignyn ja Ison Sankt Bernhardin solan välisellä alueella
Liikenneyhteydet

Verbieriin pääsee pohjoisesta, Martignyn kautta maanteitse tai rautateitse tai Italiasta, Sankt Bernhardin tunnelin kautta, tulemalla ensin Le Châbleen, Bagnesin kunnan keskustaajamaan, josta on serpentiinitie ja köysirata ylös kylään.
Aiheesta muualla

Kuvia tai muita tiedostoja aiheesta Verbier Wikimedia Commonsissa
Desideria (nimi)

| Desideria |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Desidera, Desire, Desiré, Desiree, Desirée, Désirée 
Vastineita eri kielissä:  –
Nimen alkuperä:  lat. ’ikävöity’
Infobox OKNimi-testi OK: 
Desideria on latinalainen naisen etunimi, jonka merkitys on ’ikävöity’.
Ruotsissa Desideria-nimi lisättiin almanakkaan vuonna 1812. Edeltävänä vuonna kruununprinssi Karl Johanin ranskalaissyntyinen Désirée-puoliso oli muuttanut Ruotsiin ja hänen nimensä oli ruotsinnettu muotoon Desideria. Nimi poistettiin almanakasta vuonna 1993, mutta palautettiin takaisin vuonna 2001. Nimipäivä on 23. toukokuuta.
Suomessa on Digi- ja väestötietoviraston mukaan tilastoitu vuoteen 2023 mennessä noin 30–40 Desideria-nimistä naista.
Tunnettuja Desiderioita

Desideria, alk. Désirée Clary (1777–1860), Ruotsin ja Norjan kuningatar; kuningas Kaarle XIV Juhanan puoliso
Christian Prudhomme

Christian Prudhomme Saksassa vuonna 2006
Christian Prudhomme (s. 11. marraskuuta 1960) on Tour de Francen järjestävän yrityksen toimitusjohtaja. Tähän tehtävään hänet valittiin vuonna 2005 ja hänen edeltäjänsä oli Jean-Marie Leblanc, jonka aikana hän toimi apulaisjohtajana nimitystään edeltävät kaksi vuotta.
Ennen liittymistään Tour de Francen johtajistoon hän toimi urheilutoimittajana Ranskan valtion omistamalla yksityisellä TV-kanavalla France Télévisions. Hän on selostanut useita vuosia Tourin tapahtumia, ja hän myös toimi juontajana suositussa ja tunnetussa urheiluohjelmassa Stade 2.
Hän toimi vuodesta 1998 lähtien Equipe TV:n päätoimittajana, mutta uransa aikana hän on toiminut urheilutoimittajana myös Europe 1:ssä sekä TV 5 -kanavalla.
Christian Pravda

| Mitalit> Maa:   Itävalta.Miesten alppihiihto. Olympialaiset  | Mitalit> Maa:   Itävalta.Miesten alppihiihto. Olympialaiset  | Mitalit> Maa:   Itävalta.Miesten alppihiihto. Olympialaiset  | Maa:   Itävalta> Miesten alppihiihto. |
| --- | --- | --- | --- |
|  Hopeaa | Oslo 1952 | suurpujottelu |  |
|  Pronssia | Oslo 1952 | syöksylasku |  |
| MM-kilpailut  | MM-kilpailut  | MM-kilpailut  |  |
|  Kultaa | Åre 1954 | syöksylasku |  |
|  Hopeaa | Åre 1954 | alppiyhdistetty |  |
Christian Pravda (8. maaliskuuta 1927 Kitzbühel, Itävalta – 11. marraskuuta 1994 Kitzbühel) oli itävaltalainen alppihiihtäjä ja olympiamitalisti. Hän edusti seuratasolla Kitzbüheler Ski Clubia.
Pravda osallistui olympialaisiin ensimmäistä kertaa St. Moritzissa 1948. Tuolloin hän osallistui vain pujotteluun, jossa hänet hylättiin. Pravda menestyi paremmin Oslon kisoissa 1952, joissa hän sai hopeaa suurpujottelusta ja pronssia syöksylaskusta. Hän osallistui myös pujotteluun, jossa hän oli 29:s. Pravda kilpaili MM-kisoissa vuonna 1954, jolloin hän voitti syöksyn ja oli toinen alppiyhdistetyssä.
Camille Jordan

| Marie Ennemond Camille Jordan |
| --- | --- |

Henkilötiedot
Syntynyt: 5. tammikuuta 1838 Lyon, Ranska
Kuollut: 22. tammikuuta 1922 (84 vuotta) Pariisi
Koulutus ja ura
Väitöstyön ohjaaja:  Victor Puiseux ja Joseph Serret
Tutkimusalue:  Ryhmäteoria, matematiikka, lineaarialgebra ja mittateoria
   
Marie Ennemond Camille Jordan (5. tammikuuta 1838 Lyon, Ranska – 22. tammikuuta 1922 Pariisi) oli ranskalainen matemaatikko, joka tunnettiin erityisesti ryhmäteorian alalla tekemästään työstä.
Elämä ja ura

Jordan oli tunnetun poliitikon ja kirjailijan Camille Jordanin veljenpoika. Hän opiskeli Pariisissa École polytechnique -yliopistossa, jossa hän jatkoi opettamista myöhemmällä iällä. Hänestä tuli École polytechniquen professori vuonna 1876 ja Collège de Francen professori vuonna 1883. Hän myös toimitti Journal des mathématiques pures et appliquées -lehteä vuosina 1885–1922.
Jordan julkaisi useita teoksia, lähinnä algebraa käsitteleviä. Vuonna 1870 hän sai Ranskan tiedeakatemian Poncelet-palkinnon monumentaalisesta teoksestaan Traité des substitutions et des équations algébriques, jossa hän vakiinnutti ryhmän aseman matematiikassa. Jordanin ryhmäteorian tutkimukset toivat ensimmäisenä täyteen ymmärrykseen vuonna 1832 kuolleen merkittävän matemaatikon Évariste Galois'n teorioiden tärkeyden. Jordan julkaisi analyysia koskevat luentonsa ja tutkimuksensa teoksessa Cours d'analyse de l'École Polytechnique, jolla oli merkittävä vaikutus modernin funktioteorian kehitykseen. Jordanin mukaan on nimetty muun muassa Jordanin käyrälause, Jordanin perusmuoto, Jordanin lohko, Jordanin matriisihajotelma ja Jordanin mitta.
Jordan valittiin Académie des Sciences -akatemian jäseneksi 4. huhtikuuta 1881.
Aiheesta muualla

Kuvia tai muita tiedostoja aiheesta Camille Jordan Wikimedia Commonsissa
Vatikaanilaiset eurokolikot

Vatikaanin eurokolikot ovat Vatikaanivaltiolle lyötyjä eurokolikoita. Vatikaani ei kuulu Euroopan unioniin, mutta se sopimusten myötä saa lyödä itselleen kolikoita. Kaikissa nykyisissä Vatikaanin kolikoissa on kuvattuna paavi Benedictus XVI, sitä aikaisemmin kolikoissa eli kuvattuna paavi Johannes Paavali II, mutta hänen kuolemansa ja ennen nykyisen paavin valintaa, on lyöty vaakunalla varustettuja sede vacante (suom. ”vapaa istuin”) -kolikkoja. Vatikaanin kolikot ovat harvinaisuutensa vuoksi erittäin suosittuja keräilijöiden keskuudessa. Kolikkoja on tehty viisi sarjaa.
Sarjat > Ensimmäinen sarja (2002-2005)

Ensimmäisessä sarjassa kaikissa kolikoissa oli Johannes Paavali II sekä 12 tähteä.
Sarjat > Toinen sarja (2005)

Johannes Paavali II:n kuoltua Vatikaani uusi kolikkonsa sedisvakanssin aikana. Kolikossa oli Camera Apostolican tunnus ja camerlengon vaakuna.
Sarjat > Kolmas sarja (2006-2013)

Kun uusi paavi Benedictus XVI valittiin, uusittiin samalla myös Vatikaanin kolikot. Kolmannen sarjan kolikoissa on Benedictus XVI:n muotokuva ja 12 tähteä.
Sarjat > Neljäs sarja (2014-2016)

Kun uusi paavi Franciscus valittiin tehtäväänsä, uusittiin myös Vatikaanin kolikot. Kaikissa kolikoissa on paavi Franciscuksen muotokuva siten, että yhden, kahden ja viiden sentin kolikossa on vasen profiili, 10, 20 ja 50 sentin kolikoissa etuprofiili ja muissa kolikoissa oikea profiili.
Sarjat > Viides sarja (2017-)

Käytössä oleva viides sarja otettiin käyttöön 2017. Näissä on paavi Franciscuksen vaakuna.
Aiheesta muualla

European Central Bank - Information about the Vatican euro coins
€2 commemorative coins
Vatican Numismatic Office
The Euro Information Website - Vatican - Series 1
The Euro Information Website - Vatican - Series 2
The Euro Information Website - Vatican - Series 3
Christian Poulsen

| 0 | 1 | 2 |
| --- | --- | --- |

Henkilötiedot
Koko nimi: Christian Bjørnshøj Poulsen
Syntymäaika: 28. helmikuuta 1980 (ikä 44) 
Syntymäpaikka: Asnæs, Tanska
Pelipaikka: keskikenttäpelaaja
Pituus: 182 senttimetriä
Junioriseurat
1985–1995 1995–1997:  Asnæs BK  Nordvest FC
Seurat
| Vuodet | Seura | O (M) |
| 1997–2002 2000–2002 2002–2006 2006–2008 2008–2010 2010–2011 2011–2012 2012– |  Nordvest FC  FC Kööpenhamina  FC Schalke 04  Sevilla FC  Juventus FC  Liverpool FC  Evian TGFC  AFC Ajax | 82 (13) 45 (10) 111 (3) 62 (4) 48 (1) 12 (0) 6 (0) |
Maajoukkue
| 2001–2012 |  Tanska | 92 (6) |
 Seurajoukkueuran tilastot kattavat vain kansalliset sarjat.
Christian Bjørnshøj Poulsen (s. 28. helmikuuta 1980 Asnæs, Tanska) on tanskalainen jalkapalloilija, pelipaikaltaan keskikenttäpelaaja.
Poulsen edusti seuratasolla muun muassa FC Kööpenhaminaa, Schalkea, Sevillaa, Juventusta, Liverpoolia, Eviania ja Ajaxia.
Poulsen oli yksi Tanskan maajoukkueen parhaista pelaajista. Hän edusti Tanskaa muun muassa vuosien 2002 ja 2010 MM-kisoissa sekä vuoden 2004 EM-kisoissa. Kaikkiaan hän pelasi 92 maaottelua ja teki niissä kuusi maalia.
Poulsen on yksi neljästä jalkapalloilijasta, joka on pelannut jokaisessa Euroopan viidessä suurimmassa sarjassa – Englannin Valioliigassa, Espanjan La Ligassa, Italian Serie A:ssa, Saksan Bundesliigassa ja Ranskan Ligue 1:ssä. Muut kolme kaikissa näissä sarjoissa pelannutta pelaajaa ovat romanialainen Florin Răducioiu, montenegrolainen Stevan Jovetić ja alankomaalainen Justin Kluivert.
Coluche

| Michel Gérard Joseph Colucci |
| --- | --- |

Henkilötiedot
Syntynyt: 28. lokakuuta 1944 Pariisi
Kuollut: 19. kesäkuuta 1986 (41 vuotta) Opio, Ranska
Ammatti:  näyttelijä
Näyttelijä
Taiteilijanimet:  Coluche
Aktiivisena:  1969–1986
 Nimikirjoitus
Aiheesta muualla
www.restosducoeur.org
IMDb
Elonet
Michel Gérard Joseph Colucci (28. lokakuuta 1944 Pariisi, Ranska – 19. kesäkuuta 1986 Opio, Ranska) oli ranskalainen näyttelijä ja koomikko. Hänet tunnetaan taiteilijanimellään Coluche. Hänen huumorinsa oli usein provosoivaa, nokkelaa ja kaksimielistä. Jälkimaineeltaan Coluche muistetaan etenkin hyväntekijänä.
Ura

Colucci aloitti uransa stand up -koomikkona 1960-luvun lopulla ja alkoi käyttää nimeä Coluche. Hän esiintyi televisiossa ja radiossa tiuhaan ja vakiinnutti asemansa yhtenä Ranskan tasokkaimmista koomikoista. Hänen huumorinsa liittyi usein vakaviin sosiaalisiin ja poliittisiin ongelmiin. 1970-luvulla Coluche teki uraa myös elokuvanäyttelijänä ja sai alati suurempia rooleja, kunnes 1980-luvulle tultaessa hän oli noussut filmitähden asemaan.
Coluche pyrki presidenttiehdokkaaksi Ranskan presidentinvaaleissa 1981, mutta hävisi François Mitterrandille. Coluche oli mukana humanitaarisessa toiminnassa, hän perusti hyväntekeväisyysjärjestö Les Restos du Cœurin syyskuussa 1985. Coluche sai surmansa liikenneonnettomuudessa kesäkuussa 1986.
Aiheesta muualla

Gala: Coluche
Catherine Keener

| Catherine Keener |
| --- | --- |
 Catherine Keener vuonna 2014.
Henkilötiedot
Koko nimi:  Catherine Ann Keener
Syntynyt: 23. maaliskuuta 1959 (ikä 65) Miami, Florida, Yhdysvallat
Ammatti:  näyttelijä
Puoliso:  Dermot Mulroney (1990–2007)
Näyttelijä
Aktiivisena:  1989–
Aiheesta muualla
IMDb 
Elonet
Catherine Ann Keener (s. 23. maaliskuuta 1959 Miami, Florida, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa Johnny Suede (1991), Hei, kamera käy (1995), Puhumalla paras (1996), Ihanat naiset (2001), 40 v. ja neitsyt (2005), Erämaan armoille (2007), Synecdoche, New York (2008), Percy Jackson: Salamavaras (2010) ja Captain Phillips (2013). Hän sai parhaan naissivuosan Oscar-ehdokkuudet elokuvista Elämäni John Malkovichina (1999) ja Capote (2005).
Keener valmistui Massachusettsin Wheaton Collegesta ja aloitti elokuvauransa 1980-luvulla.
Keener oli vuosina 1990–2007 naimisissa näyttelijäkollegansa Dermot Mulroneyn kanssa.
Aiheesta muualla

Catherine Keener Internet Movie Databasessa. (englanniksi)
Catherine Keener Allmoviessa (englanniksi)
Catherine Keener Elonetissä.
Chakib Lachkham

| Henkilötiedot |
| --- | --- | --- |
Syntymäaika: 27. lokakuuta 1985 (ikä 38)
Syntymäpaikka: Tunisia
Pelipaikka: hyökkääjä
Seura
Seura: EGS Gafsa
Junioriseurat
: EGS Gafsa
Seurat
| Vuodet | Seura | O (M) |
| 2005– 2006–2007 2009 |  EGS Gafsa →  Espérance (laina) →  MC Alger (laina) |  ? (7) ? (1) |
Maajoukkue
| 2006 |  Tunisia | 1 (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 15. marraskuuta 2006.
Chakib Lachkham (s. 27. lokakuuta 1985) on tunisialainen jalkapalloilija, pelipaikaltaan hyökkääjä. Hän pelaa tällä hetkellä tunisialaisessa EGS Gafsassa.